Samtelis
Samtelis – ežeras Lietuvoje, Varėnos rajone, 8 km į pietryčius nuo Daugų miesto, į šiaurės rytus nuo kelio  128  Naujieji Valkininkai–Daugai–Alytus , Geidukonių miške. Ežeras samtelio formos, ilgis iš vakarų į rytus – 0,32 km, plotis – iki 0,21 km. Altitudė 127,4 m. Šiaurinis krantas aukštas, pietinis žemokas. Krantai ištisai apaugę medžiais. Ežeras nenutekantis, priklauso Varėnės intako Abistos baseinui. Pavadinimas kilęs nuo tokio pat žodžio („mažas samtis“). Taip pavadintas dėl savo formos: vienas krantas tiesus, kitas giliai išgaubtas.